open-index/open-wikipedia-markdown huggingface dataset:
வட்டு (கணிதம்)

வடிவவியலில் **வட்டு** (*disk* அல்லது *disc*) என்பது, தளத்தில்  வட்டமொன்றால் அடைபடும் பகுதியைக் குறிக்கும். எல்லையாகவுள்ள வட்டத்தையும் சேர்த்துக்கொண்டால், அவ்வட்டானது "மூடிய வட்டு" எனவும், சேர்த்துக்கொள்ளாவிட்டால் "திறந்த வட்டு" எனவும் அழைக்கப்படும்.

வழக்கமாக, r ஆரமுள்ள திறந்த வட்டு D_r எனவும், மூடிய வட்டு  \overline{D_r} எனவும் குறியிடப்படுகின்றன. எனினும் இடவியலில் D^2 திறந்த வட்டு \operatorname{Int} D^2 என்றும், மூடிய வட்டு D^2 எனவும் குறிக்கப்படுகின்றன.

## வாய்பாடுகள்
காட்டீசியன் ஆள்கூற்று முறைமையில்,

(a, b) மையமும் *R* ஆரமுங்கொண்ட திறந்த வட்டின் சமன்பாடு:
:D=\{(x, y)\in {\mathbb R^2}: (x-a)^2+(y-b)^2 

(a, b) மையமும் *R* ஆரமுங்கொண்ட மூடிய வட்டின் சமன்பாடு: 
:\overline{ D }=\{(x, y)\in {\mathbb R^2}: (x-a)^2+(y-b)^2 \le R^2\}.

*R* ஆரமுள்ள மூடிய வட்டின் பரப்பளவு: π*R*2 

## பண்புகள்
* வட்டானது வட்டச் சமச்சீர் உடையது.

* திறந்த வட்டும் மூடிய வட்டும் இடவியலாக சமானமானவை அல்ல.  அதாவது  உருவொத்தவையல்ல. அவற்றின் இடவியல் பண்புகள் மாறுபட்டவை. இருப்பினும் இரண்டும் பொதுவான சில பண்புகளையும் கொண்டுள்ளன.  

* ஒரு புள்ளியின் (எனவே, திறந்த மற்றும் மூடிய வட்டின்)  ஆய்லர் பான்மை எண்  '1' ஆகும்.

* ஒரு மூடிய வட்டிலிருந்து அம்மூடிய வட்டிற்கே வரையறுக்கப்பட்ட ஒவ்வொரு தொடர்ச்சியான சார்புக்கும் குறைந்தபட்சமாக ஒரு நிலைத்த புள்ளி உண்டு. இச்சார்பு  இருவழிக்கோப்பாகவோ அல்லது  முழுக்கோப்பாகவோ இருக்கவேண்டுமென்பதில்லை); இக்கூற்று புரூவர் நிலைத்த புள்ளி தேற்றத்தின் *n*=2 வகையாகும். மேலும் இக்கூற்றானது திறந்த வட்டுக்குப் பொருந்தாது:

:எடுத்துக்காட்டாக:
:f(x,y)=\left(\frac{x+\sqrt{1-y^2}}{2},y\right) என்ற சார்பு, திறந்த அலகு வட்டின் ஒவ்வொரு புள்ளியையும் அதே திறந்த அலகு வட்டின் ஒரு புள்ளியோடு இணைக்கிறது. ஆனால் மூடிய அலகு வட்டில், அதன் வரம்பு அரைவட்டத்தின் (x^2 + y^2 = 1 , x >0 .)  மீதமையும்  ஒவ்வொரு புள்ளியையும் நிலைத்த புள்ளியாகக் கொண்டுள்ளது.

## மேற்கோள்கள்

பகுப்பு:யூக்ளிடிய வடிவவியல்
பகுப்பு:வட்டங்கள்
பிரகாச கரிச்சான்

**பிரகாச கரிச்சான்** (*Shining drongo-டைக்ரூரசு அட்ரிப்பென்னிசு*) என்பது திக்ரூரிடே குடும்பத்தைச் சேர்ந்த ஒரு பறவை சிற்றினமாகும். இது ஆப்பிரிக்க வெப்பமண்டல மழைக்காடுகளைத் தாயகமாகக் கொண்டது. இந்த சிற்றினம் மிகப் பெரிய வாழிட வரம்பைக் கொண்டுள்ளது. எனவே இவை தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.

## மேற்கோள்கள்

பகுப்பு:கரிச்சான்கள்
பகுப்பு:ஆப்பிரிக்கப் பறவைகள்
இருபாசுபரசு நாற்குளோரைடு

**இருபாசுபரசு நாற்குளோரைடு** (*Diphosphorus tetrachloride*) என்பது P2Cl4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். டைபாசுபரசு டெட்ராகுளோரைடு என்ற பெயராலும் அழைக்கப்படும் இச்சேர்மம் நிறமற்ற நீர்மமாகக் காணப்படுகிறது. அறைவெப்பநிலைக்கு அருகில் இருபாசுபரசு நாற்குளோரைடு சிதைவடைகிறது. காற்றில் தீப்பிடித்து எரியவும் செய்கிறது.

## தயாரிப்பு
கீழ்கண்ட வினையின் வழியாக 1910 ஆம் ஆன்டில் கௌதியர் இருபாசுபரசு நாற்குளோரைடு சேர்மத்தை தயாரித்தார்:

:2 PCl3 +  H2  →  P2Cl4 + 2 HCl

மேம்படுத்தப்பட்ட தயாரிப்பு முறையானது பாசுபரசு முக்குளோரைடுடன் தாமிரத்தைச் சேர்த்து  ஆவியாக்குவதை உள்ளடக்கியதாகும்:

:2 PCl3 +  2 Cu  →  P2Cl4 + 2 CuCl

## வினைகள்
அறை வெப்பநிலைக்கு அருகில் இருபாசுபரசு நாற்குளோரைடு சிதைவடைந்து பாசுபரசு முக்குளோரைடையும் பாசுபரசு மோனோகுளோரைடையும் கொடுக்கிறது:

: P2Cl4 → PCl3  +  1/n [PCl]n

வளையயெக்சீனுடன் சேர்ந்து *மாறுபக்க*-C6H10-1,2-(PCl2)2 சேர்மத்தைக் கொடுக்கிறது.

## மேற்கோள்கள்

பகுப்பு:பாசுபரசு குளோரைடுகள்
பகுப்பு:பாசுபரசு(II) சேர்மங்கள்
பிளாய்டின் முக்கோணம்

**பிளாய்டின் முக்கோணம்** (*Floyd's triangle*) என்பது, கணினியியல் கல்வியில் பயன்படுத்தப்படும் இயல் எண்களாலான ஒரு முக்கோண வடிவ வரிசையமைப்பாகும். இம்முக்கோணம் கணினி அறிவியலாளர் இராபர்ட் பிளாய்டின் பெயரால் அழைக்கப்படுகிறது. இம்மூக்கோணமானது முதல் வரிசையின் இடதோரத்தை '1' ஆல் நிரப்பிய பின், ஒவ்வொரு வரிசையையும் அடுத்தடுத்த இயலெண்களைக் கொண்டு நிரப்புவதன் மூலம் பெறப்படுகிறது:

கணினி பயிலும் மாணவர்களுக்கான துவக்கநிலையில், இம்முக்கோணத்தை உருவாக்கத் தேவையான செய்நிரல் எழுதும் பயிற்சி அளிக்கப்படுகிறது.

## பண்புகள்

* முக்கோணத்தின் இடதோர எண்கள் சோம்பேறி உணவுவழங்குவோனின் தொடர்வரிசையாகவும், வலதோரத்து எண்கள் முக்கோண எண்களாகவும் அமைந்துள்ளன.

* *n* ஆவது வரிசையின் கூட்டுத்தொகை: ; இது,  மாயச் சதுரத்தின் மாறியாகும்..

* இம்முக்கோணத்தின்  ஒவ்வொரு வரிசையிலுமுள்ள உறுப்புகளின் கூட்டுத்தொகைகளின் கூட்டுத்தொகைகள், இரட்டிப்பாக முக்கோண எண்களாக இருக்கும். அதாவது பிளாய்டின் முக்கோணத்தில்,  n வரையிலான ஒவ்வொரு வரிசையிலும் அந்தந்த வரிசை உறுப்புகளின் கூட்டுத்தொகைகளின் கூட்டுதொகையானது n ஆவது இரட்டிப்பாக முக்கோண எண்ணாகும்:

1    &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; = 1 = T_1 = T_{T_1} 

1        &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;= 6 = T_3 = T_{T_2}                                                                                                                                   
2  +  3

1 
2  +  3    &nbsp;&nbsp;&nbsp;&nbsp;&nbsp;&nbsp;&nbsp;&nbsp;=  21 = T_6 = T_{T_3}
4  +  5  +  6 


*இம்முக்கோணத்தின் ஒவ்வொரு உறுப்பும், அதற்குக் கீழமையும் உறுப்பைவிடத் தனது வரிசை எண்ணளவில் சிறியதாக இருக்கும்.

## மேற்கோள்கள்

## வெளி இணைப்புகள்
*Floyd's triangle at Rosetta code

பகுப்பு:எண் முக்கோணங்கள்
பகுப்பு:நிரலாக்கம்
பகுப்பு:கணினி அறிவியல் கல்வி
இன்ஸ்பெக்டர் ரிஷி

***இன்ஸ்பெக்டர் ரிஷி*** (*Inspector Rishi*) என்பது ஜே. எஸ். நந்தினி உருவாக்கி, எழுதி இயக்கி அமேசான் பிரைம் வீடியோவில் ஒளிபரப்பப்பட 2024 தமிழ் மொழி திகில் குற்ற நாடக தொலைக்காட்சித் தொடராகும். இதில் நவீன் சந்திரா, சுனைனா , கண்ணா ரவி, இளங்கோ குமரவேல், மீஷா கோஷல், செம்மலர் அன்னம், கஜராஜ் மற்றும் பலர் நடித்துள்ளனர்.

## கதை
ரிஷி என்ற காவல் அதிகாரி, தனது பணியின்போது ஏபட்ட துப்பாக்கிச் சூட்டில் தனது இடது கண்பார்வையை இழக்கிறார். தேன்காடு எனப்படும் ஒரு காட்டில் நடக்கும் தொடர் கொலைகளை துப்புதுலக்க அங்கு மாற்றப்படுகிறார். அக்காட்டில் வனரட்சி அனைவரையும் கொல்வதாக கூறப்படும் கட்டுக்கதைகளின் பின்னணியில் யார் உள்ளனர் என்பதை கண்டுபிடிக்கிறார். 

## வெளியீடு
*இன்ஸ்பெக்டர் ரிஷி* தொடர் 29 மார்ச் 2024 அன்று அமேசான் பிரைம் வீடியோவில் இந்தி, தெலுங்கு, மலையாளம் மற்றும் கன்னட மொழிகளில் மொழிமாற்றம் செய்யப்பட்ட பதிப்புகளுடன் வெளியிடப்பட்டது.

## வரவேற்பு
தொடர் வெளியாகி கலவையான விமர்சனத்தைப் பெற்றது.

## மேற்கோள்கள்

## வெளி இணைப்புகள்
* 
* 

பகுப்பு:அமேசான் பிரைம் வீடியோ அசல் நிகழ்ச்சிகள்
பகுப்பு:2024 இல் தொடங்கிய தொலைக்காட்சி நிகழ்ச்சிகள்
பகுப்பு:தமிழ் வலைத் தொடர்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:தமிழ் திகில் புனைவு தொலைக்காட்சி தொடர்கள்
டெம்பிளர் பூங்கா

**டெம்பிளர் பூங்கா** (மலாய்: *Hutan Lipur Templer*; ஆங்கிலம்: *Templer Park*; சீனம்: 寺庙公园) என்பது மலேசியா, சிலாங்கூர், கோம்பாக் மாவட்டம், ரவாங் பகுதியில்; கோலாலம்பூருக்கு வடக்கே பழைய கோலாலம்பூர்-ரவாங் சாலையில்; பத்து மலையில் இருந்து 20 கி.மீ. தொலைவில் அமைந்துள்ள ஒரு வனக் காப்பகம் ஆகும். தற்போது டெம்பிளர் வன சுற்றுச்சூழல் பூங்கா (*Templer Forest Eco Park*) என்று அழைக்கப்படுகிறது. 

1,214 எக்டர் பரப்பளவைக் கொண்ட இந்த வனப்பகுதிக்கு, 1952 - 1954-ஆம் ஆண்டுகளில் மலாயாவின் ஐக்கிய இராச்சிய உயர் ஆணையர் பதவி வகித்த பிரித்தானிய இராணுவ அதிகாரி சர் ஜெரால்ட் டெம்பிளரின் பெயர் சூட்டப்பட்டது.

செப்டம்பர் 8, 1954 அன்று, டெம்பிளர் பூங்காவை வனவிலங்குகளுக்கான புகலிடமாகவும், பறவைகளுக்கான சரணாலயமாகவும், இயற்கையின் அழகை நேசிக்கும் அனைவரும் சந்திக்கும் இடமாகவும் சிலாங்கூர் மாநிலத்தால் அர்ப்பணிக்கப்படுகிறது என்று மறைந்த சிலாங்கூர் சுல்தான் இசாமுதீன் ஆலாம் சா அறிவித்தார்.

1955-ஆம் ஆண்டில், டெம்பிளர் பூங்கா ஒரு தாவரவியல் பூங்கா என மலேசிய நிலச் சட்டத்தின் (Notification 104-1955) கீழ் மலேசிய அரசிதழில் வெளியிடப்பட்டது. 

## பொது

இந்த வனக் காப்பகத்தில் பல அடுக்கு நீர்வீழ்ச்சிகள், காட்டு ஓடைகள் மற்றும் மலைக்காட்டுப் பாதைகள் உள்ளன. மகிழுலா நிலப்பகுதிகள், மீன்பிடி இடங்கள், வாகன நிறுத்துமிடங்கள், பொது கழிப்பறைகள் மற்றும் சிறுகடைகள் போன்ற பல வசதிகள் உள்ளன.

டெம்பிளர் பூங்காவில் பல வகையான பறவைகளும் வனவிலங்குகளும் காணப்படுகின்றன. 

### பறவைகள்

* குக்குலசு காட்டுக் குயில்கள்
* கொண்டை பாம்புண்ணிக் கழுகுகள்
* மரகதப்புறாக்கள்
* கொடிக்கால் வாலாட்டிகள்
* மல்கோகசு தீங்குயில்கள்
* குக்குறுவான்கள்
* மரங்கொத்திகள்
* வெள்ளைக் கீச்சான்கள்
* நீல சிறகு இலைப்பறவைகள்
* சிவப்புக் காட்டுக்கோழிகள்

### ஊர்வன/வனவிலங்குகள்

* பூங்கா குரங்கு  
* காதுகள் இல்லா ஓந்திகள் 
* மலேசிய முகடு பல்லிகள் 
* தேரைகள்  
* பாம்புகள் 
* செரோ ஆடு-மான்கள்

மலேசிய இயற்கை கழகத்தின் ஆய்வுகளின்படி, மலேசிய செரோ ஆடுகள் இங்கு அதிகமாக உள்ளன என்பது உறுதிப்படுத்தப்பட்டு உள்ளது. அனாக் டகுன் என்ற குகையில், லிபிசுடியஸ் பாட்யூன்சிஸ் (*Liphistius batuensis*) என்ற அரிய வகை சிலந்திகள் இருப்பதும் கண்டுபிடிக்கப்பட்டு உள்ளது.

## அச்சுறுத்தல்கள்

அண்மைய காலங்களில், டெம்ப்ளர் பூங்காவிற்கு அருகிலுள்ள இடங்களில் மனைக் கட்டுமானங்கள் தொடங்கப்பட்டு உள்ளன. அந்த வகையில் இந்தப் பூங்கா, வீட்டுவசதி மற்றும் சாலை மேம்பாடுகளின் மூலமாக அச்சுறுத்தல்களை எதிர்கொள்கிறது. 

டெம்பிளர் பூங்காவை ஒட்டிய நிலம் தனியாருக்கு விற்கப்பட்டுள்ளது. அங்கு 17-அடுக்கு உயர்நிலை குடியிருப்புகள்; மற்றும் குழிப்பந்தாட்டத் திடல்கள் கட்டப்பட்டன. கூடுதலாக, தற்போது சுமார் 50 எக்டேர் பரப்பளவு காட்டு நிலங்கள் சாலை விரிவாக்கங்களுக்கும் மற்றும் குடியிருப்புகளுக்கும்  ஒக்கப்பட்டுள்ளன. 

வீட்டுவசதித் திட்டங்கள் மற்றும் சாலை மேம்பாடுகள் போன்றவற்றினால் டெம்ப்ளர் பூங்காவிற்கு அச்சுறுத்தல்கள் ஏற்பட்டு வருகின்றன.

## மேலும் காண்க
* பெர்தானா தாவரவியல் பூங்கா
* புத்ராஜெயா தாவரவியல் பூங்கா	
* மலாக்கா பறவைகள் பூங்கா 
* மலேசியத் தேசியப் பூங்காக்களின் பட்டியல்
* தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை

## மேற்கோள்கள்

## வெளி இணைப்புகள்
* 
* Templer's Park Malaysia.

பகுப்பு:மலேசியப் பூங்காக்கள்
பகுப்பு:சிலாங்கூர்
பகுப்பு:சிலாங்கூர் சுற்றுலா இடங்கள்
பகுப்பு:கோம்பாக் மாவட்டம்
ஆர்சனிக்கு மோனோபாசுபைடு

**ஆர்சனிக்கு மோனோபாசுபைடு** (*Arsenic monophosphide*) என்பது  AsP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். ஆர்சனிக்கு பாசுபைடு என்ற பெயராலும் இச்சேர்மம் அழைக்கப்படுகிறது. ஆர்சனிக்கும் பாசுபரசும் சேர்ந்து இந்த இருமச் சேர்மம் உருவாகிறது. இரும பாசுபைடு என்றும் நெடுங்குழு 15 தனிமங்களிடை சேர்மம் அல்லது நைட்ரசன் குழுவிடை சேர்மம் என்றும் இது வகைப்படுத்தப்படுகிறது. ஆர்சனிக்கு மோனோபாசுபைடு சேர்மத்தில் ஆர்சனிக்கு மற்றும் பாசுபரசு தனிமங்களுக்கிடையில் உள்ள விகிதங்கள் நிலையானவை அல்ல. இவை மேலும் மாறுபடலாம். அமையும் விகிதத்தைப் பொறுத்து ஆற்றல் இடைவெளி மாறுகிறது.

## தயாரிப்பு
ஆர்சனிக் மோனோபாசுபைடு, ஆர்சனிக் மற்றும் பாசுபரசு ஆகிய நிக்டோசன்கள் எனப்படும் இரண்டு நைட்ரசன் குழு தனிமங்களின் வினையின் மூலம் உருவாகிறது. முத்திரை செய்யப்பட்ட சிலிக்கா கலன்களில் ஈயம் உருகலில் இவ்வினை நிகழ்கிறது. ஐதரசன் பெராக்சைடு மற்றும் உறைநிலை அசிட்டிக் அமிலம் ஆகியவற்றின் கலவையைப் பயன்படுத்தி பின்னர் ஈயம் அகற்றப்படுகிறது.

## கட்டமைப்பு
ஆர்சனிக்கு பாசுபைடின் கட்டமைப்பு இரு பரிமாண மோனோ அடுக்குகளால் ஆனதாகும்.  இவை  பாசுபரசு மற்றும் ஆர்சனிக்கு ஆகியவற்றின் சமநிலை கலவையால் ஆக்கப்படுகிறது.

## பயன்கள்
மருந்துகள், பாதுகாப்பு பொருட்கள், இரசாயனங்கள், வெள்ளையணுப் புற்றுநோய் சிகிச்சை, தடிப்புத் தோல் அழற்சி, நாள்பட்ட மூச்சுக்குழாய் ஆத்துமா மற்றும் நுண்ணுயிர் எதிர்ப்பிகளில் ஆர்சனிக்கு மோனோபாசுபைடு பயன்படுத்தப்படுகிறது.

## மேற்கோள்கள்

பகுப்பு:ஆர்சனிக்கு சேர்மங்கள்
பகுப்பு:பாசுபைடுகள்
காமராசர் பேருந்து நிலையம், தேனி

**காமராசர் பேருந்து நிலையம்** என்பது தேனி மாவட்டத் தலைநகரான தேனியில், தேனி - அல்லிநகரம் நகராட்சியால் கட்டப்பட்டுப் பராமரிக்கப்பட்டு வந்த பழைய பேருந்து நிலையமாகும். தேனி நகரில் 2014 ஆம் ஆண்டில் தேனி - கர்னல் ஜான் பென்னிகுயிக் பேருந்து நிலையம் என்ற புதிய பேருந்து நிலையம் அமைக்கப்பட்டுத் திறக்கப்பட்ட  பின்பு, அனைத்து ஊர்களுக்குமான பேருந்துகள், புதிய பேருந்து நிலையத்திலிருந்து இயக்கப்பட்டதுடன், பழைய பேருந்து நிலையமான காமராசர் பேருந்து நிலையம் செயல்படாமல் முடக்கி வைக்கப்பட்டது.  

அதன் பிறகு, தேனியிலிருந்து போடி மற்றும் கம்பம் வழியாகச் செல்லும் பேருந்துகள் பழைய பேருந்து நிலையப் பகுதிக்கு வந்து செல்ல வேண்டியிருந்ததால், பழைய பேருந்து நிலையமான காமராசர் பேருந்து நிலையம், பேருந்து முனையமாக மாற்றம் செய்யப்பட்டது. 
## மேற்கோள்கள்

பகுப்பு:தமிழ்நாட்டுப் பேருந்து நிலையங்கள்
ரமணன்

கேணல் **ரமணன்** என்ற இயக்கப் பெயரால் அறியப்படும் **கந்தையா உலகநாதன்**  (*Kandiah Ulaganathan*) என்பவர்  விடுதலைப் புலிகளின், மூத்த தளபதியாகவும்,  விடுதலைப் புலிகளின் இராணுவப் பிரிவில் இரண்டாம் கட்டத் தளபதியாகவும், கிழக்குப் பிராந்தியத்தில் முதன்மை புலனாய்வு செயற்பாட்டாளராகவும் இருந்தவர். இவர் இலங்கையின் மட்டக்களப்பு மாவட்டம், பலுக்காமத்தைச் சேர்ந்தவராவார்.

## துவக்ககால வாழ்க்கை
உல்கநாதன் 1966 ஆம் ஆண்டு பலுகாமத்தில் ஒரு வேளாண் குடும்பத்தில் பிறந்தார். கண்டுமணி மகா வித்தியாலயத்தில் படித்தார். 1986ஆம் ஆண்டு இவரது சகோதரர் விடுதலைப் புலிகள் இயக்கத்தில் இணைவதற்கு ஒரு ஆண்டுக்கு முன்னர் இவர் இயக்கத்தில் இணைந்தார். இவரது சகோதரர் 1987 இல் இந்திய அமைதிப்படையுடனான  ஒரு மோதலில் இறந்தார்.

## இறப்பு
கேணல் ரமணன் 2006 மே 21 அன்று வவுணதீவு முன்னோக்கி பாதுகாப்புப் பாதையில் குறி சுடும் வீரரால் கொல்லப்பட்டார். குறி சுடும் வீரர் இலங்கை இராணுவத்துடன் தொடர்புடைவர் என்று கூறப்பட்டது. இராணுவப் படைகள் கூறும்போது  தமிழ் மக்கள் விடுதலைப் புலிகள் உறுப்பினர்கள் பதுங்கியிருந்து தாக்கியதாக கூறியது. மோட்டார் சைக்கிளில் சென்ற இவரை வழிமறித்ததாகக் கூறப்படுகிறது. அவர்கள் ஒரு கண்ணிவெடியை வெடிக்கவைக்க முயன்றனர், அது தோல்வியுற்றது, ஆனால் துப்பாக்கிச் சூட்டினால் இவரைக் கொன்றனர்.

## மேற்கோள்கள்

பகுப்பு:இந்திய அமைதிப் படை
பகுப்பு:மட்டக்களப்பு மாவட்ட நபர்கள்
பகுப்பு:ஈழ விடுதலைப் போராளிகள்
பகுப்பு:விடுதலைப் புலிகளின் போராளிகள்
பகுப்பு:2006 இறப்புகள்
பகுப்பு:1966 பிறப்புகள்
பிரசியோடைமியம் பெண்டாபாசுபைடு

**பிரசியோடைமியம் பெண்டாபாசுபைடு** (*Praseodymium pentaphosphide*) என்பது PrP5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். பிரசியோடைமியமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதாச்சார அளவில் பிரசியோடைமியத்தையும் பாசுபரசையும் சேர்த்து 700 பாகை செல்சியசு வெப்பநிலையில் வினைபுரியச் செய்து பிரசியோடைமியம் பெண்டாபாசுபைடு தயாரிக்கப்படுகிறது.
:Pr + 5P → PrP5

## பண்புகள்
பிரசியோடைமியம் பெண்டாபாசுபைடு ஒற்றைச்சரிவச்சுப் படிக அமைப்பில் படிகமாக்குகிறது. P21/m என்ற இடக்குழுவில்   a = 0.4938 நானோமீட்டர், b = 0.9595 நானோமீட்டர், c = 0.5482 நானோமீட்டர், β = 103.64°, Z = 2 என்ற செல் அளவுருக்களுடன் நியோடிமியம் பெண்டாபாசுபைடின் அதே கட்டமைப்பை ஏற்றுக்கொள்கிறது.

இச்சேர்மம் 697 பாகை  செல்சியசு வெப்பநிலையில் பெரிடெக்டிக்கு வினை எனப்படும் நீர்மதிண்மநிலை வினைபொருள்கள் வினைபுரிந்து ஒரு திண்மநிலை விளைபொருளாக உருவாகிறது.

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:பாசுபைடுகள்
சமாரியம் பெண்டாபாசுபைடு

**சமாரியம் பெண்டாபாசுபைடு** (*Samarium pentaphosphide*) என்பது SmP5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். சமாரியமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதாச்சார அளவில் சமாரியத்தையும் பாசுபரசையும் சேர்த்து 700 பாகை செல்சியசு வெப்பநிலையில் வினைபுரியச் செய்து சமாரியம் பெண்டாபாசுபைடு தயாரிக்கப்படுகிறது.
:Sm + 5P → SmP5

## பண்புகள்
சமாரியம் பெண்டாபாசுபைடு ஒற்றைச்சரிவச்சுப் படிக அமைப்பில் படிகமாக்குகிறது. *P*121/*m*1 அல்லது *P*21 என்ற இடக்குழுவின் படிகக் கட்டமைப்பை ஏற்றுக்கொள்கிறது. 700 பாகை செல்சியசு வெப்பநிலையில் சமாரியம் பெண்டாபாசுபைடு சிதைவடைகிறது.

## மேற்கோள்கள்

பகுப்பு:சமாரியம் சேர்மங்கள்
பகுப்பு:பாசுபைடுகள்
வெள்ளீயம் முப்பாசுபைடு

**வெள்ளீயம் முப்பாசுபைடு** (*Tin triphosphide*) என்பது SnP3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். வெள்ளீயமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
விகிதாச்சார அளவில் வெள்ளீயத்தையும் பாசுபரசையும் சேர்த்து 580 பாகை செல்சியசு வெப்பநிலையில் வினைபுரியச் செய்து வெள்ளீயம் முப்பாசுபைடு தயாரிக்கப்படுகிறது.

## பண்புகள்
வெள்ளீயம் முப்பாசுபைடு முக்கோணப் படிக அமைப்பில் படிகமாக்குகிறது. *R3m* என்ற இடக்குழுவில்  a = 7.378Å மற்றும் c = 10.512Å என்ற அலகு செல் பரிமாணங்கள் கொண்ட ஆறு வாய்பாட்டு அலகுகள் கொண்ட படிகக் கட்டமைப்பை ஏற்றுக்கொள்கிறது. 

H2O மற்றும் HCl ஆகிய கரைப்பான்களில் வெள்ளீயம் முப்பாசுபைடு கரையாது. ஆனால் HNO<sub>3</sub> அமிலத்தில் கரையும்.

## பயன்கள்
SnP3 உயர் செயல்திறன் ஆற்றல் சேமிப்பு சாதனங்களில் பயன்படுத்தப்படுகிறது.

## மேற்கோள்கள்

பகுப்பு:வெள்ளீய சேர்மங்கள்
பகுப்பு:பாசுபைடுகள்
பகுப்பு:முக்கோணவமைப்புக் கனிமங்கள்
தேனி - கர்னல் ஜான் பென்னிகுயிக் பேருந்து நிலையம்

**கர்னல் ஜான் பென்னிகுயிக் பேருந்து நிலையம்** என்பது தேனி மாவட்டத் தலைநகரான தேனியில், தேனி - அல்லிநகரம் நகராட்சியால் கட்டப்பட்டுப் பராமரிக்கப்பட்டு வரும் புதிய பேருந்து நிலையமாகும். இப்பேருந்து நிலையத்தைத் தமிழக முதல்வர் ஜெ. ஜெயலலிதா 2-1-2014 அன்று காணொலிக் காட்சி வழியாகத் திறந்து வைத்தார். 

இந்தப் பேருந்து நிலையத்தில், ஒரே நேரத்தில் 59 பேருந்துகள் நிறுத்துவதற்கான இடவசதிகளுடன் உணவகங்கள், கடைகள், பயணிகள் காத்திருக்கும் அறை, பொருட்கள் வைப்பறை, நவீனக் கழிப்பிடம், முன்பதிவு மையங்கள், வரவேற்பு விசாரணை மையம், காவல் கட்டுப்பாட்டு அறை, ஓட்டுநர் ஓய்வு அறை, தகவல் தொடர்பு அலுவலர் அறை, தாய்மார்கள் பாலூட்டும் அறை உள்ளிட்ட வசதிகள் ஏற்படுத்தப்பட்டுள்ளன.

இந்தப் பேருந்து நிலையத்திலிருந்து, தமிழ்நாட்டின் பல ஊர்களுக்கும், அருகிலுள்ள கேரள மாநிலத்திற்கும் அரசு மற்றும் தனியார் நிறுவனப் பேருந்துகள் இயக்கப்படுகின்றன. இப்பேருந்து நிலையத்திலோ அல்லது அருகிலோ சென்னை, பெங்களூர் போன்ற நகரங்களுக்கு இயக்கப்படும் தனியார் நிறுவனங்களின் ஆம்னிப் பேருந்துகள் நிறுத்துவதற்கான வசதிகள் செய்யப்படவில்லை.  

## மேற்கோள்கள்

பகுப்பு:தமிழ்நாட்டுப் பேருந்து நிலையங்கள்
இருருத்தேனியம் பாசுபைடு

**இருருத்தேனியம் பாசுபைடு** (*Diruthenium phosphide*) என்பது Ru2P என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். உருத்தேனியமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
இரு தனிமங்களையும் வெற்றிடத்தில் 1000 ° செல்சியசு வெப்பநிலைக்கு மேல் சூடாக்குவதன் மூலம் இருருத்தேனியம் பாசுபைடைத் தயாரிக்கலாம்:

:8Ru + P4 -> 4Ru2P

## பண்புகள்
இருருத்தேனியம் பாசுபைடு சாய்சதுரப் படிக அமைப்பில் ஈய இருகுளோரைடு கட்டமைப்பு வகை படிகங்களை உருவாக்குகிறது.

## பயன்
இருருத்தேனியம் பாசுபைடு ஒரு வினையூக்கியாகப் பயன்படுத்தப்படுகிறது.

## மேற்கோள்கள்

பகுப்பு:ருத்தேனியம் சேர்மங்கள்
பகுப்பு:பாசுபைடுகள்
ஜகதீஷ் (நடிகர்)

**பி. வி. ஜகதீஷ் குமார்** (*P. V. Jagadish Kumar*) (பிறப்பு ஜூன் 12,1955), ஜகதீஷ் என்ற பெயரில் நன்கு அறியப்பட்ட இவர் ஓர் இந்திய நடிகரும், திரைக்கதை ஆசிரியரும் மற்றும் தொலைக்காட்சி தொகுப்பாளரும் ஆவார். 400க்கும் மேற்பட்ட மலையாளப் படங்களிலும், இரண்டு இந்திப் படங்களிலும் நடித்துள்ளார். |நகைச்சுவை மற்றும் குணச்சித்திர வேடங்களுக்காக இவர் மிகவும் பிரபலமானவர். 1990களில் 50க்கும் மேற்பட்ட படங்களில் முன்னணி நடிகராக ஜகதீஷ் நடித்தார். 1990களில் மலையாளத் திரைப்படத்துறைவின் முன்னணி நட்சத்திரங்களில் ஒருவராக இருந்தார்.

## ஆரம்ப வாழ்க்கை

ஜகதீஷ் வணிகத்தில் முதுகலை பட்டதாரியாவார். ஒரு வங்கி அதிகாரி பணியில் தொடங்கி அரசு உதவி பெறும் கல்லூரி விரிவுரையாளராகவும், நடிகராகவும் மாறினார்.

## திரை வாழ்க்கை
ஜகதீஷ் மைடியர் குட்டிச்சாத்தான் (1984) என்ற இந்தியாவின் முதல் 3டி திரைப்படத்தின் மூலம் அறிமுகமானார். சித்திக்-லால் இயக்கிய *இன் ஹரிஹர் நகர்* (1990) படத்தில் அப்புக்குட்டனாக நடித்ததன் மூலம் இவருக்கு ஒரு வெற்றி கிடைத்தது. *காட்பாதர்* (1991), *மிமிக்ஸ் பரேட்* (1991) ,*வெல்கம் டு கொடைக்கானல்* (1992), *திருட்டல்வாடி* (1992), *பிரியபெட்டா குக்கு* (1992), *பாண்டு பாண்டோரு ராஜகுமாரி* (1992), *குனுக்கிட்டா கோழி* (1992), *காசர்கோடு காதர்பாய்* (1992), *கள்ளன் கப்பலில் தானே* (1992), *கிரிஹபிரவேசம்* (1992), *ஸ்திரீதானம்* (1993), *சாத்தே பிரதானா பய்யன்ஸ்* (1993), *இஞ்சக்கடன் மத்தாய் & சன்ஸ்* (1993), *சிம்ஹவலன் மேனன்* (1995), ;;மிமிக்ஸி சூப்பர்* (1996), *ஹிட்லர்* (1996), *ஜூனியர் மந்தாபன்* (1997) போன்ற படங்களில் இவருக்கு குறிப்பிடத்தக்க பாத்திரங்கள் அமைந்தன. *அதிபன்'' (1989) உட்பட ஒரு சில படங்களுக்கு திரைக்கதைகளையும் எழுதியுள்ளார் .

## அரசியல்

2016 ஆம் ஆண்டில், இந்திய தேசிய காங்கிரசு சார்பில் கீழ் பத்தனாபுரம் சட்டமன்றத் தொகுதியில் தனது சக நடிகரும் முன்னாள் மாநில அமைச்சருமான கீ. பா. கணேஷ் குமாரை எதிர்த்துப் போட்டியிடுவதற்காக ஜெகதீஷ் அரசியலில் நுழைந்தார். ஆனால் அத்தேர்தலில் தோல்வியடைந்தார்.

## சொந்த வாழ்க்கை

ஜெகதீஷ் திருவனந்தபுரம் மருத்துவக் கல்லூரியில் தடயவியல் பேராசிரியரான பி. ரேமாவை மணந்தார். இவரின் மனைவி ஏப்ரல் 1, 2022 அன்று இறந்தார். தம்பதியருக்கு இரண்டு மகள்கள் உள்ளனர். அவர்கள் இருவரும் மருத்துவர்கள்.

## மேற்கோள்கள்

## வெளி இணைப்புகள்
* 
*Jagadeesh at MSI

பகுப்பு:இந்தி தொலைக்காட்சி நடிகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய நடிகர்-அரசியல்வாதிகள்
பகுப்பு:மலையாளத் தொலைக்காட்சி நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
பகுப்பு:1955 பிறப்புகள்
முப்பியூட்டைல்வெள்ளீயம் குளோரைடு

**முப்பியூட்டைல்வெள்ளீயம் குளோரைடு** (*Tributyltin chloride*) என்பது   (C4H9)3SnCl  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமவெள்ளீயம் சேர்மமான முப்பியூட்டைல்வெள்ளீயம் குளோரைடு நிறமற்ற நீர்மமாகும். கரிம கரைப்பான்களில் இது கரையும். 

## தயாரிப்பு
வெள்ளீயம்(IV) குளோரைடுடன் டெட்ராபியூட்டைல்வெள்ளீயத்தைச் சேர்த்து வினைபுரியச் செய்தால் மறு பங்கீட்டு வினை நிகழ்ந்து முப்பியூட்டைல்வெள்ளீயம் குளோரைடு உருவாகிறது. 
:3 (C4H9)4Sn  +   SnCl4   →  4 (C4H9)3SnCl

## வினைகள்
முப்பியூட்டைல்வெள்ளீயம் குளோரைடு நீராற்பகுப்பு வினைக்கு உட்பட்டு (C4H9)3Sn]2O என்ற ஆக்சைடாக மாறுகிறது.

## பயன்
முப்பியூட்டைல்வெள்ளீயம் ஐதரைடு போன்ற பிற கரிமவெள்ளீய சேர்மங்களையும் வினையாக்கிகளையும் தயாரிக்க உதவும் முன்னோடிச் சேர்மமாகப் பயன்படுகிறது.

## மேற்கோள்கள்

பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:கரிமவெள்ளீய சேர்மங்கள்
பகுப்பு:வெள்ளீய(IV) சேர்மங்கள்
2024 அரியானா சட்டப் பேரவைத் தேர்தல்

**2024 அரியானா சட்டப் பேரவைத் தேர்தல்** என்பது 1 அக்டோபர் 2024 அன்று அரியானா மாநிலத்தின் சட்டப்பேரவையின் 90 சட்டமன்ற உறுப்பினர்களை தேர்ந்தெடுக்க திட்டமிடப்பட்டுள்ள தேர்தல் ஆகும்.தேர்தலில் பாரதிய ஜனதா கட்சி பெரும்பான்மைக்கு மேல் 48 தொகுதிகளில் வென்றுள்ளதால், மூன்றாவது முறையாக அரியானா மாநிலத்தில் ஆட்சியை தக்க வைத்துள்ளது.

## பின்னணி
அரியானா சட்டப் பேரவையின் பதவிக்காலம் 3 நவம்பர் 2024 அன்று முடிவடைய உள்ளது. இதற்கு முந்தைய சட்டப்பேரவைத் தேர்தல் அக்டோபர் 2019-இல் நடைபெற்றது. தேர்தலுக்குப் பிறகு, பாரதிய ஜனதா கட்சி மற்றும் ஜனநாயக ஜனதா கட்சி கூட்டணி அமைத்து மாநில அரசை அமைத்து, மனோகர் லால் கட்டார் முதலமைச்சரானார்.

## அட்டவணை

## கட்சிகளும் கூட்டணிகளும்

## தேர்தல் முடிவுகள்
மொத்தமுள்ள 90 தொகுதிகளில் பாரதிய ஜனதா கட்சி 48 தொகுதிகளையும், இந்திய தேசிய காங்கிரசு 37 தொகுதிகளையும், இந்திய தேசிய லோக் தளம் 2 தொகுதிகளையும், சுயேட்சைகள் 3 தொகுதிகளையும் கைப்பற்றியது.மாநிலத்தில் ஆட்சி அமைக்க 45  இடங்கள் தேவை. பாரதிய ஜனதா கட்சி 48 தொகுதிகளில் வென்றுள்ளதால் அரியானா மாநிலத்தில் மூன்றாவது முறையாக ஆட்சி அமைக்க உள்ளது.

மற்போர் வீராங்கனை வினேசு போகாட் காங்கிரசு சார்பில் சுலானா தொகுதியில் போட்டியிட்டு 6,015 வாக்குகள் வேறுபாட்டில் பாசக வேட்பாளரை தோற்கடித்தார்.

## மேலும் காண்க
* 2024-ல் இந்தியாவில் தேர்தல்

## மேற்கோள்கள்

பகுப்பு:அரியானாவில் மாநில சட்டப் பேரவைத் தேர்தல்கள்
பகுப்பு:2024 தேர்தல்கள்
இரட்டிப்பாக முக்கோண எண்

கணிதத்தில் **இரட்டிப்பாக முக்கோண எண்கள்** (*doubly triangular numbers*) என்பவை முக்கோண எண்களின் தொடர்வரிசையில் காணப்படும் சிறப்பு எண்களாகும். அவ்வரிசையில் இவை அமைந்துள்ள  இடத்தைச் சுட்டும் சுட்டெண்களும் முக்கோண எண்களாகவே இருக்கும் என்பதே இவ்வெண்களின் சிறப்புப் பண்பாகும். அதாவது, T_n=n(n+1)/2 ஆனது  n ஆவது முக்கோண எண் எனில்  T_{T_n} என அமையும் எண்கள், இரட்டிப்பாக முக்கோண எண்களாகும்.

## தொடர்வரிசையும் வாய்பாடும்

*இரட்டிப்பாக முக்கோண எண்களின் தொடர்வரிசை:

:0, 1, 6, 21, 55, 120, 231, 406, 666, 1035, 1540, 2211, ... 

*n ஆவது இரட்டிப்பாக முக்கோண எண்ணின் வாய்பாடு:

T_{T_n} = \frac{n(n+1)(n^2+n+2)}{8}.

*பிளாய்டின் முக்கோணத்தின் வரிசையிலுள்ள உறுப்புகளின் கூட்டுத்தொகைகளின் கூட்டுத்தொகைகள் இரட்டிப்பாக முக்கோண எண்களாக இருக்கும். அதாவது பிளாய்டின் முக்கோணத்தில்,  nth வரையிலான ஒவ்வொரு வரிசையிலும் அந்தந்த வரிசை உறுப்புகளின் கூட்டுத்தொகைகளின் கூட்டுதொகையானது n ஆவது இரட்டிப்பாக முக்கோண எண்ணாகும்.


1    &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; = 1 = T_1 = T_{T_1} 

1        &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;= 6 = T_3 = T_{T_2}                                                                                                                                   
2  +  3

1 
2  +  3    &nbsp;&nbsp;&nbsp;&nbsp;&nbsp;&nbsp;&nbsp;&nbsp;=  21 = T_6 = T_{T_3}
4  +  5  +  6 


## எண் சோதிடத்தில்
சில எண் சோதிடர்களும்  விவிலிய ஆய்வறிஞர்களும் ஆகாத எண்ணாகக் கருதும் 666 ஒரு இரட்டிப்பாக முக்கோண எண்ணாகும்.

:  666 = T_{36} = T_{T_8}

## மேற்கோள்கள்

பகுப்பு:முழுஎண் தொடர்வரிசைகள்
வெள்ளீயம்(IV) அயோடேட்டு

**வெள்ளீயம்(IV) அயோடேட்டு** (*Tin(IV) iodate*) என்பது  Sn(IO3)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். முதன்முதலில் 2020 ஆம் ஆண்டில் வெள்ளீயம்(II) ஆக்சைடுடன் நீரில் கரைக்கப்பட்ட அயோடிக் அமிலத்தைச் சேர்த்து 220 ° செல்சியசு வெப்பநிலையில் வினைபுரியச் செய்தால் நீர் வெப்ப வினை மூலம் வெள்ளீயம்(IV) அயோடேட்டு உருவாகிறது. வெள்ளீயம்(IV) அயோடேட்டு நிறமற்றதாக உள்ள ஒரு நெடுவரிசை படிகமாகும். *P* என்ற இடக்குழுவில் முச்சரிவச்சுப் படிக அமைப்பில் இது படிகமாகிறது. வெள்ளீயம்(IV) அயோடேட்டு மறைமுக ஆற்றல் இடைவெளியைக் கொண்டுள்ளது. சோதனை முறையில் 4.0 எலக்ட்ரான் வோல்ட்டு என்றும் அளவீட்டு முறையில் 2.75 எலக்ட்ரான் வோல்ட்டு என்றும் ஆற்றல் இடைவெளி குறிப்பிடப்படுகிறது. 

## மேற்கோள்கள்

பகுப்பு:வெள்ளீய சேர்மங்கள்
பகுப்பு:அயோடேட்டுகள்
ககேய்போ

**ககேய்போ** (*Kakeibo*) என்பது  ஒரு சப்பானிய சேமிப்பு முறையாகும்.  "ககேய்போ" என்ற சப்பானிய சொல்லுக்கு "வீட்டு கணக்கு புத்தகம்" என்று பொருளாகும். இந்த சேமிப்பு முறையானது தனிநபர்கள் தங்கள் செலவினப் பழக்கங்களை முறைப்படுத்தவும் சேமிப்பு இலக்குகளை அடையவும் உதவுகிறது. 1904ம் ஆண்டு ஜப்பானிய முதல் பெண் பத்திரிகையாளர் அனி மோத்தோகோ என்பவர் அறிமுகம் செய்தார். ஜப்பானிய இல்லத்தரசிகள் தங்கள் மாதாந்திர வீட்டுச் செலவுகளை நிர்வகிக்க உதவும் நோக்கத்தோடு இந்த முறையை உருவாக்கினார். 

## சேமிப்பு முறை
இந்த சேமிப்பு முறையானது குடும்ப உறுப்பினர்கள் அனைவரும் சிறிய குறிப்பேட்டை எப்போதும் கையில் எடுத்துச் செல்ல வலியுறுத்துகிறது. வாரம் ஒருமுறை ஒவ்வொருவரும் செய்யும் செலவுகளையும் வீட்டில் உள்ள பெரிய குறிப்பேட்டில் எடுத்து எழுத வலியுறுத்துகிறது. இவ்வாறு எழுதுவதன் மூலம் ஒவ்வொரு நபரும் செய்யும் கூடுதல் தேவையற்ற செலவுகளை குறைக்கவோ அல்லது மாற்றி அமைக்கவோ உதவுகிறது. மேலும் சிக்கனத்தைக் கற்றுக்கொள்ளவும், சேமிக்கவும் உதவுகிறது.

## வரலாறு
சப்பானிய பத்திரிகையாளர் அனி மோத்தோகோவால் ககேய்போ உருவாக்கப்பட்டது. 1904 ஆம் ஆண்டில் இவர் பெண்கள் பத்திரிகையில் முதல் ககேய்போவை வெளியிட்டார்.

## அடிப்படை கருத்துக்கள்
*எவ்வளவு வருமானம்?
*எவ்வளவு சேமிக்க வேண்டும்?
*எவ்வளவு செலவாகிறது?
*எப்படி மேம்படுத்துவது?

மேலும், செலவுகளை நான்கு வகைகளாகப் பிரிக்கலாம்:

*அத்தியாவசிய பொருட்கள் (எ.கா. உணவு, உடைகள், வாடகை)
*அத்தியாவசியமற்ற தேவைகள் (எ.கா. எடுத்துச் செல்லும் உணவுகள்)
*பண்பாடு (எ.கா. அருங்காட்சியகம், புத்தகங்கள்)
*எதிர்பார்க்காதது (எ.கா. சுகாதார நியமனம்)

## மேற்கோள்கள்

பகுப்பு:கணக்கு பதிவியல்
என்டுமோ விளையாட்டு இருப்புக் காடு

**என்டுமோ விளையாட்டு இருப்புக் காடு** (*Ndumo Game Reserve*) என்பது தென்னாப்பிரிக்காவில் குவாசுலு-நதால் பகுதியில் 11,000 ஹெக்டேர் (27,000 ஏக்கர்) பரப்பளவில் அமைந்துள்ள ஒரு சிறிய வனப்பகுதியாகும்.  இது மபுடாலாந்து என அழைக்கப்படுகிறது. இது மொசாம்பிக்கின் எல்லையில் அமைந்துள்ளது. அங்கு பொங்கோலா ஆறு உசுடு ஆற்றுடன் இணைகிறது. இது தெம்பே யானை பூங்காவை ஒட்டி உள்ளது. டர்பனிலிருந்து 400 கிலோமீட்டர் (250 மைல்) தொலைவில் உள்ளது. எம்குசே நகரத்திலிருந்து 110 கிலோமீட்டர் (68 மைல்) தொலைவில் உள்ளது.

## வாழ்விடங்கள்
இந்த வனப்பகுதி மணல் காடுகள், அடர்ந்த ஆற்றங்கரை காடுகள், வெள்ளப்பெருக்குகள், வண்டல் சமவெளிகள், நாணல் படுக்கைகள், புல்வெளிகள், பரந்த-இலைகள் மற்றும் அகாசியா வனப்பகுதிகள் மற்றும் மிகவும் அடர்த்தியான முட்கள் போன்ற பல்வேறு வகையான வாழ்விடங்களை வழங்குகிறது. மேலும் இது அதன் பறவையினங்களுக்காக பிரபலமானது. இதன் பரப்பளவு சிறிய அளவில் இருந்தபோதிலும், இங்கேயே வசிக்கும் மற்றும் பருவகால புலம்பெயரும் பறவைகள் உட்பட 430 க்கும் மேற்பட்ட பறவை இனங்களை இந்த இருப்பு பதிவு செய்துள்ளது. பூங்காவின் அமைந்துள்ள  ஆறுகள் (பொங்கோலா & உசுட்டு) பல நீர்வாழ் உயிரினங்களுக்கு பொருத்தமான வாழ்விடத்தை வழங்குகின்றன. பொதுவாக மபுடாலாந்து பகுதியானது சுற்றுச்சூழலின் பன்முகத்தன்மை மற்றும் அதன் புவியியல் இருப்பிடம் காரணமாக பறவைகள் நிறைந்ததாக உள்ளது: இப்பகுதி பல கிழக்கு மற்றும் வட-கிழக்கு ஆப்பிரிக்க பறவை இனங்களுக்கு தெற்கே எல்லையாக உள்ளது. இப்பகுதி ஆண்டுதோறும் அதிக மழையைப் பெறுகிறது.

## பாலூட்டிகள்
என்டுமோவில் காணப்படும் பெரிய பாலூட்டிகளில் நய்யாலா மான், நீர்யானை, நைல் முதலை, ஆப்பிரிக்கச் சிறுமான் மற்றும் கேப் எருமை ஆகியவை அடங்கும். பெரிய பூனைகள் பூங்காவில் இல்லை. அருகிலுள்ள தெம்பே யானை பூங்காவில் யானைகள் செழிப்பாக வாழ்கின்றன.

மபுடாலாந்தின் அனைத்துப் பகுதிகளையும் போலவே, மலேரியாவும் அதிக அளவில் பரவக்கூடிய வகையில் உள்ளது. பார்வையாளர்கள் தகுந்த முன்னெச்சரிக்கை நடவடிக்கைகளை எடுக்க அறிவுறுத்தப்படுகிறார்கள்.

## பழங்குடியின மக்களின் இடம்பெயர்வு
1924 ஆம் ஆண்டில், இப்பகுதி தென்னாப்பிரிக்க அரசால் பாதுகாக்கப்பட்ட பகுதியாக அறிவிக்கப்பட்டது. 1950 மற்றும் 60களில், உள்ளூர் மக்கள் தங்கள் சொந்த நிலங்களிலிருந்து வலுக்கட்டாயமாக வெளியேற்றப்பட்டனர். 

## மேற்கோள்கள்

## வெளி இணைப்புகள்
* Ezemvelo KZN Wildlife
* Wilderness Safaris

பகுப்பு:Coordinates on Wikidata
பகுப்பு:வனவிலங்கு பாதுகாப்பு வலயங்கள்
அனி மோத்தோகோ

**அனி மோத்தோகோ**   (*Hani Motoko*) சப்பான் நாட்டைச் சேர்ந்த ஒரு கல்வியாளர் ஆவார். ஒரு பத்திரிகையாளராகவும் இவர் அறியப்படுகிறார். முன்னாள் சாமுராய் குடும்பத்தில் 1873 ஆம் ஆண்டில் இவர் பிறந்தார். 1890 ஆம் ஆண்டு ஒரு கிறித்தவராக ஞானஸ்நானம் பெற்றார்.  சப்பானிய முதல் பெண் பத்திரிகையாளர் என்ற சிறப்பும் இவருக்கு உண்டு.

அவர் டோக்கியோ *முதல் உயர் பெண்கள் பள்ளியிலும்*, பின்னர் *மெய்ஜி மகளிர் கிறிஸ்தவப் பள்ளியிலும்* படித்தார்.

## ஆரம்ப கால வாழ்க்கை
அனி மோத்தோகோ செப்டம்பர் 8, 1873 இல் ஒளமோரி மாகாணத்தில் பிறந்தார். அவர் ஒரு பணக்கார குடும்பத்தில் பிறந்தார், அவர் முன்னாள் சாமுராய் மற்றும் அவரது தாத்தா மத்சுவோகா தடாடகாவால் வளர்க்கப்பட்டார்.

சப்பானிய வரலாற்றில் முதன்முறையாக 1872 இல் பொது ஆரம்பக் கல்வி கட்டாயமாக்கப்பட்டது.

நாட்டை நவீனமயமாக்குவதன் மூலம் மேற்கத்திய நாடுகளைப் பிடிக்கும் முயற்சியில், மெய்ஜி அரசாங்கம் கல்வியை அதன் முதன்மையான முன்னுரிமைகளில் ஒன்றாக மாற்றியது.

தைசோ காலத்தில் (1912-1926) கல்வி மீதான இந்த அழுத்தம் மேலும் விரிவுபடுத்தப்பட்டது. முதலாம் உலகப் போருக்குப் பிந்தைய ஆண்டுகளில் தாராளமயம் மற்றும் சர்வதேச அளவிலான உலகளாவிய மாற்றத்தின் பிரதிபலிப்பாக தொடக்கப் பள்ளிக்கு அப்பாலும் பெண்கள் மேற்படிப்பையும் கற்க வேண்டிய கட்டாயம் ஏற்பட்டது.

அனி தனது பாட்டி மற்றும் அம்மாவை அப்பாவியாகக் கருதினார், ஏனென்றால் அவர்கள் படிக்காதவர்கள்.  அனி தனது தந்தையுடன் நெருக்கமாக இருந்தார். அவர் ஒரு வழக்கறிஞர், ஆனால் அவரது பெற்றோர் விவாகரத்து செய்த பிறகு அவரின் தந்தை பிரிந்துவிட்டார். அவளது தந்தையின் விலகல் அவளை மிகவும் ஆழமாக பாதித்தது.

## மேற்கோள்கள்

பகுப்பு:1873 பிறப்புகள்
பகுப்பு:1957 இறப்புகள்
பகுப்பு:சப்பானிய மக்கள்
லாலா ரஞ்சன்

**லாலா ரஞ்சன்** என்ற  *[[புனைபெயர்|இயக்கப் பெயரால்]]* அறியப்படும் **கனகநாயகம் ஞானேந்திரமோகன்** (*Kanakanayakam Gnanendramohan*, 2 செப்டம்பர் 1960 &ndash; 13 சூலை 1984) என்பவர் இலங்கையின் தமிழ் போராளி அமைப்பான தமிழீழ விடுதலைப் புலிகள் இயக்கத்தில் முன்னணி உறுப்பினராக இருந்தவர்.

ஞானேந்திரமோகன் 1960 ஆம் ஆண்டு செப்டம்பர் 2 ஆம் தேதி பிறந்தார். இவர் யாழ்ப்பாண மாவட்டம், பருத்தித்துறைக்கு அருகில் உள்ள ஓடக்கரை பகுதியைச் சேர்ந்தவர். இவரது மருமகளான சிவகௌரி சாந்தமோகன் புலம்பெயர் ஈழத்தமிழர் மத்தியில் பிரபலமானவரும், விடுதலைப் புலிகளின் முன்னணி உறுப்பினரான நெடியவனை (பேரின்பநாயகம் சிவபரன்), மணந்தார். ஞானேந்திரமோகன் விடுதலைப் புலிகள் புலிகள் புலிகள் இயக்கத்தில் இணைந்து லாலா ரஞ்சன்  என்ற இயக்கப் பெயரைப் பெற்றார். இவர் விடுதலைப் புலிகளின் நிறுவன  உறுப்பினர்களில் ஒருவராகவும் அதன் தலைவரான வே. பிரபாகரன் நம்பிக்கைக்குரியவராகவும் இருந்தார்.

இவர் குமரப்பா மற்றும் பானுவுடன் இணைந்து  இந்தியாவில் பயிற்சி பெற்றார். கப்டன் லாலா ரஞ்சன்  1984 சூலை 13 அன்று யாழ்ப்பாண மாவட்டம் தொண்டமானாறு பகுதியில் மோட்டார் சைக்கிளில் சென்று கொண்டிருந்த போது விசேட அதிரடிப்படையினரால் சுட்டுக் கொல்லப்பட்டார்.

## மேற்கோள்கள்

பகுப்பு:ஈழ விடுதலைப் போராளிகள்
பகுப்பு:இலங்கையின் வட மாகாண நபர்கள்
பகுப்பு:விடுதலைப் புலிகளின் போராளிகள்
பகுப்பு:1984 இறப்புகள்
பகுப்பு:1960 பிறப்புகள்
சிடானோசீன்

**சிடானோசீன்** (*Stannocene*) என்பது  Sn(C5H5)2 என்ற  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வளையபெண்டாடையீனைல் சோடியமும் வெள்ளீய(II) குளோரைடும் சேர்ந்து உருவாகும் இச்சேர்மம் ஒரு மெட்டலோசீன் வகை சேர்மமாக வகைப்படுத்தப்படுகிறது. பெரோசீனில் இருப்பது போலல்லாமல் இரண்டு வளையபெண்டாடையீனைல் வளையங்களும் இதில் இணையாக இல்லை.

## மேற்கோள்கள்

பகுப்பு:வெள்ளீய சேர்மங்கள்
பகுப்பு:மெட்டலோசீன்கள்
பகுப்பு:கரிமவெள்ளீய சேர்மங்கள்
சதபயா, ஒடிசா

**சதபயா** (*Satabhaya*) என்பது இந்தியா ஒடிசா உள்ள கேந்திரபாரா மாவட்டத்தின் கடலோரப் பகுதியில் அமைந்துள்ள ஒரு கடற்கரை கிராமம் ஆகும். மணல் குன்றுகள் படிதல் போன்ற இயற்கை பேரழிவுகளுக்கு ஆளாகி, பழங்காலத்திலிருந்தே குடியிருப்பாளர்களுக்கு பெரும் அழிவை ஏற்படுத்தி வருகின்றன. இந்த இடத்தில் சூறாவளி எச்சரிக்கை மையம் கூட இல்லை. இந்தக் கிராமம் தற்போது கடல் நீரால் சூழப்பட்டுள்ளது, மேலும் கிராமவாசிகள் பாதுகாப்பான இடத்திற்கு இடம்பெயர திட்டமிட்டுள்ளனர்.

இந்த இடம் பிதர்கனிகா சதுப்புநில காடுகளுக்கு மிக அருகில் உள்ளது, மேலும் ஆலிவ் ரிட்லி ஆமைகளுக்கு மிகப்பெரிய கூடு கட்டும் இடமான கஹிர்மாதா கடற்கரை கொண்டுள்ளது.

## மேற்கோள்கள்

*

பகுப்பு:ஒடிசாவின் புவியியல்
மக்னீசியம் குளோரேட்டு

**மக்னீசியம் குளோரேட்டு** (*Magnesium chlorate*) என்பது Mg(ClO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Mg(ClO3)2(H2O)x என்பதை இச்சேர்மத்தின் பொது வாய்பாடாகக் குறிப்பிடுவர். வாய்பாட்டிலுள்ள்  x இன் மதிப்பு 0 என்றால் அது ஒரு நீரிலிக்கும்,  x இன் மதிப்பு 2 எனில் அது இருநீரேற்றுக்கும் x இன் மதிப்பு 6 எனில் அது அறுநீரேற்று வகைக்கும் பொருந்தும்  என்றும் கூறப்படுகிறது. வெப்பவியல் ரீதியாக இவை அனைத்தும் நிலைப்புத்தன்மை கொண்ட வெண்மை நிற உப்புகளாகும். மக்னீசியம் குளோரேட்டு அறுநீரேற்று புதன் கோளின் மேற்பரப்பில் காணப்படுவதாக அறியப்படுகிறது.

## தயாரிப்பு
மக்னீசியம் ஆக்சைடை குளோரினுடன் சேர்த்து சூடுபடுத்தி மக்னீசியம் குளோரேட்டு மாதிரிகள் 1920 ஆம் ஆண்டில் முதன்முதலில் தயாரிக்கப்பட்டன. மக்னீசியம் குளோரைடை மின்னாற்பகுப்பு செய்து மக்னீசியம் குளோரேட்டு தயாரிப்பது மிகவும் நவீன முறையாகும். அசிட்டோனில் மக்னீசியம் குளோரேட்டில் கரையும் தன்மையைப் பயன்படுத்தி இதை சுத்திகரிக்க முடியும்.

## பண்புகள்
மக்னீசியம் குளோரேட்டு அறுநீரேற்று Mg(ClO3)2·6H2O 35 °செல்சியசு வெப்பநிலையில் நான்கு நீரேற்றாகச் சிதைவடைகிறது.  65 பாகை செல்சியஸ் வெப்பநிலையில், இது இருநீரேற்றாகச் சிதைவடைகிறது.  நீரிழந்து, பின்னர் 80 பாகை செல்சியசு வெப்பநிலையில் கார உப்பை உருவாக்குகிறது. 120 பாகை செல்சியசு வெப்பநிலைக்கு  மேலும் சூடாக்கினால்  நீர், ஆக்சிசன், குளோரின் மற்றும் மக்னீசியம் ஆக்சைடாக சிதைவடைகிறது

இரண்டு மற்றும் அறுநீரேற்று வடிவங்கள் Mg2+ மையங்களுடன் எண்முக வடிவத்தில் படிகமாகின்றன என்பதை எக்சுகதிர் படிகவியல் ஆய்வுகள் உறுதிப்படுத்துகின்றன. மற்ற ஈந்தணைவிகளில் நீர், பிரத்தியேகமாக அறுநீரேற்றில் உள்ளது. இருநீரேற்றில்  குளோரேட்டும்  ஒருங்கிணைக்கப்பட்டு, பாலம் அமைக்கும் ஈந்தணைவியாக செயல்படுகிறது.

## பயன்கள்
மக்னீசியம்(II) குளோரேட்டு ஒரு சக்திவாய்ந்த உலர்த்தியாகவும், பருத்தி, உருளைக்கிழங்கு மற்றும் அரிசி ஆகிய தானியங்களுக்கு ஓர் இலையுதிர்ப்பி மருந்தாகவும் பயன்படுத்தப்படுகிறது. இது ஒரு பக்கவிளைவுகளற்ற மூலப்பொருளாக கண் சொட்டு மருந்துகளில் உயவு எண்ணெயாகவும் பயன்படுத்தப்படுகிறது. 

## தீங்குகள்
மக்னீசியம் குளோரேட்டு ஓர் ஆக்சிசனேற்றியாகும். வெடிக்கும் சேர்மங்களை இதைப் பயன்படுத்தி உருவாக்க முடியும்.
## மேற்கோள்கள்

பகுப்பு:மக்னீசியம் சேர்மங்கள்
பகுப்பு:குளோரேட்டுகள்
இந்திய தேசிய காங்கிரஸ் தலைவர் தேர்தல் 2017

இந்திய தேசிய காங்கிரசின் தலைவரைத் தேர்ந்தெடுப்பதற்காக **இந்திய தேசிய காங்கிரஸ் தலைவர் தேர்தல், 2017** டிசம்பர் 2017 இல் நடைபெற்றது. காங்கிரஸ் கட்சியின் தலைவராக இராகுல் காந்தி போட்டியின்றி தேர்வு செய்யப்பட்டார். கடைசியாக 2001 ஆம் ஆண்டு நடைபெற்ற கட்சியின் தலைவர் தேர்தலில், இராகுல் காந்தியின் தாயார் சோனியா காந்தி தலைவராக தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய அரசியல் கட்சிகள்
இணைய ஆயுதம்

**இணைய ஆயுதம்** (*cyberweapon*)  என்பது பொதுவாக இணையத் தாக்குதலின் ஒரு பகுதியாக படைத்துறை, துணைப்படை அல்லது உளவுத்துறை நோக்கங்களுக்காகப் பயன்படுத்தப்படும் தீப்பொருள் முகவர்கள் என வரையறுக்கப்படுகிறது. இதில் கணினி நச்சுநிரல்கள், திராயன் குதிரைகள், உளவுமென்பொருள், கணினிப் புழுக்கள் ஆகியவை உள்ளடங்கும். அவை ஏற்கனவே உள்ள மென்பொருளில் தீங்கிழைக்கும் குறியீட்டை அறிமுகப்படுத்தலாம். இதனால் கணினி அதன் செயற்படுத்துனராலரால் திட்டமிடப்படாத செயல்கள் அல்லது செயல்முறைகளைச் செய்கிறது.

## சிறப்பியல்புகள்
ஓர் இணைய ஆயுதம் பொதுவாக ஒரு நாடு அல்லது நாடு அல்லாதவர்களால் தன் இலக்கை அடைய நிதியுதவி செய்யப்படுகிறது அல்லது பயன்படுத்தப்படுகிறது. உளவுச்சதி அல்லது பலத்தைப் பயன்படுத்தி நோக்கத்தை பூர்த்தி செய்தல்,  குறிப்பிட்ட இலக்குகளுக்கு எதிராக செயற்படல் ஆகிய இடங்களில் இது பயன்படுத்தப்படுகிறது. இணைய ஆயுதத்தை செயற்படுத்த பொதுவாக ஒரு படைவீரர் அல்லது உளவாளி தேவையாகவுள்ளது. மேலும் இது சமதான காலத்தில் நிதியுதவியளிப்பவரின் மனித முகவரால் நேரடியாகச் செய்யப்பட்டால் அது சட்டவிரோதமாகவோ அல்லது போர்ச் செயலாகவோ கருதப்படும். குறித்த நாட்டின் இறையாண்மை மீறல், இலக்கின் தனியுரிமை மீறல் ஆகியன சட்டச் சிக்கல்களாக அமைகின்றன.

## இவற்றையும் பார்க்க
* இணையத் தாக்குதல்
* இணையப் போர்

## உசாத்துணை

## வெளி இணைப்புகள்
* Prashant Mali, Jan 2018 Defining Cyber Weapon in Context of Technology and Law
* Stefano Mele, Jun 2013, Cyber-Weapons: Legal and Strategic Aspects (version 2.0)
* Stefano Mele, 30 September 2010, Cyberwarfare and its damaging effects on citizens
* Michael Riley and Ashlee Vance, 20 July 2011, Cyber Weapons: The New Arms Race

பகுப்பு:போர் ஆயுதங்கள்
இந்துஸ்தான் பொறியியல் கல்லூரி

**இந்துஸ்தான் பொறியியல் தொழில்நுட்பவியல் கல்லூரி** (*Hindustan Institute of Engineering Technology*)  என்பது தமிழ்நாட்டின் காஞ்சிபுரம் மாவட்டம் செரப்பணஞ்சேரியில் பிரதான வளாகத்துடன், இந்தியாவின், தமிழ்நாட்டின், சென்னை, பறங்கி மலையில் அமைந்துள்ள ஒரு தனியார் பொறியியல் கல்லூரி ஆகும். இதில் பலதொழில்நுட்பக் கல்லூரி மற்றும் வான்பறப்பியல் கல்லூரி என இரண்டு கல்லூரிகள் உள்ளன.

## வரலாறு
இந்துஸ்தான் பொறியியல் தொழில்நுட்பவியல் கல்லூரி 1966 இல் இந்துஸ்தான் பொறியியல் பயிற்சி மையத்தில்   நிறுவப்பட்டது. வானூர்திப் பராமரிப்புப் பொறியியல் படிப்பு 1970 இல் தொடங்கப்பட்டது. இதன் பல தொழில்நுட்பக் கல்லூரி 1979 ஆம் ஆண்டு தொடங்கப்பட்டது. செரப்பணஞ்சேரியில் உள்ள வளாகம் 2012 இல் திறக்கப்பட்டது.

## முன்னாள் மாணவர்கள்
*சங்கர் (தமிழ்ப் போராளி)

## மேற்கோள்கள்

## வெளி இணைப்புகள்
* 
பகுப்பு:சென்னையில் உள்ள பொறியியல் கல்லூரிகள்
பகுப்பு:Coordinates on Wikidata
இணையத் தாக்குதல்

**இணையத் தாக்குதல்**  (*cyberattack*)  என்பது தகவல் அமைப்புகள், கணினி வலையமைப்புகள், உட்கட்டமைப்புகள், தனிப்பட்ட கணினி சாதனங்கள், அல்லது திறன்பேசிகளை குறிவைக்கும் எந்தவொரு தாக்குதல் செயற்படுகளையும் குறிக்கும். இது தரவு, செயல்பாடுகள் அல்லது கணினியின் பிற தடைசெய்யப்பட்ட பகுதிகளை அங்கீகாரம் இல்லாமல், தீங்கிழைக்கும் நோக்கத்துடன் அணுக முயல்கிறது. சூழலைப் பொறுத்து, இணையத் தாக்குதல்கள் இணையப் போர் அல்லது இணையப் பயங்கரவாதத்தின் ஒரு பகுதியாக இருக்கலாம். இணையத் தாக்குதலை இறைமையுள்ள நாடுகள், தனிநபர்கள், குழுக்கள், சமூகங்கள் அல்லது அமைப்புகளால் பயன்படுத்த முடியும். மேலும் அது அநாமதேய மூலத்திலிருந்து தோன்றலாம். இணையத் தாக்குதலுக்கு வாய்ப்பளிக்கும் ஒரு தயாரிப்பு இணைய ஆயுதம் என்று அழைக்கப்படுகிறது. கடந்த சில ஆண்டுகளாக இணையத் தாக்குதல்கள் அதிகரித்துள்ளன. இணையத் தாக்குதலின் நன்கு அறியப்பட்ட உதாரணம்  சேவை மறுப்புத் தாக்குதல் ஆகும்.

## இவற்றையும் பார்க்க
* இணைய பொறியியல் பணிக்குழு
* தகவல் பாதுகாப்பு

## உசாத்துணை

## மேலதிக வாசிப்பு
* 
* Maschmeyer, Lennart; Deibert, Ronald J.; Lindsay, Jon R. (2021). "A ". *Journal of Information Technology & Politics*. **18** (1): 1–20.
* Oppenheimer, Harry (2024). "". *Journal of Peace Research*

## வெளி இணைப்புகள்

* July 2015 Cyber Attacks Statistics – Hackmageddon
* Norse Attack Map
* Term in FISMApedia

பகுப்பு:கணியக்குற்றம்
அமோனியம் டெட்ராபுளோரோபோரேட்டு

**அமோனியம் டெட்ராபுளோரோபோரேட்டு** (*Ammonium tetrafluoroborate*) என்பது  NH4BF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் புளோரோபோரேட்டு என்ற பெயராலும் இச்சேர்மம் அழைக்கப்படுகிறது. அமோனியம் நேர்மின் அயனியும்  டெட்ராபுளோரோபோரேட்டு எதிர்மின் அயனியும் சேர்ந்து இந்த உப்பு உருவாகிறது. சிதைவடையும் வரை சூடாக்கப்படும் போது, அமோனியம் டெட்ராபுளோரோபோரேட்டு நச்சுப் புகைகளான ஐதரசன் புளோரைடு,  நைட்ரசன் ஆக்சைடுகள் மற்றும் அம்மோனியா ஆகியவற்றை வெளியிடுகிறது.

## தயாரிப்பு
அமோனியம் புளோரைடுடன் போரிக் அமிலம் மற்றும் கந்தக அமிலங்களைச் சேர்த்து வினைபுரியச் செய்தால் அமோனியம் டெட்ராபுளோரோபோரேட்டு உருவாகும்:

:8 NH4F + 2 H3BO3 + 3 H2SO4 → 2 NH4BF4 + 3 (NH4)2SO4 + 6 H2O

## மேற்கோள்கள்

பகுப்பு:அமோனியம் சேர்மங்கள்
பகுப்பு:டெட்ராபுளோரோபோரேட்டுகள்
இணையப் பயங்கரவாதம்

**இணையப் பயங்கரவாதம்** (*Cyberterrorism*) என்பது அச்சுறுத்தல் அல்லது மிரட்டல் மூலம் அரசியல் அல்லது கருத்தியல் ஆதாயங்களை அடைவதற்காக, உயிரிழப்பு அல்லது குறிப்பிடத்தக்க உடல் தீங்கு விளைவிக்கும் அல்லது அச்சுறுத்தும் வன்முறைச் செயல்களை நடத்துவதற்கு  இணையத்தைப் பயன்படுத்துவதாகும்.கணினி நச்சுநிரல்கள், கணினி புழுக்கள், மின்-தூண்டிலிடல், தீப்பொருள், வன்பொருள் முறைகள் மற்றும் நிரலாக்க நிரல்கள் போன்ற கருவிகள் மூலம்  கணினி வலையமைப்பு, குறிப்பாக இணையத்துடன் இணைக்கப்பட்ட தனிப்பட்ட கணினிகளை வேண்டுமென்றே பெரிய அளவில் சீர்குலைக்கும் செயல்கள் அனைத்தும் இணைய பயங்கரவாதத்தின் வடிவங்களாக இருக்கலாம். 

சில வரையறைகளின்படி, இணையப் பயங்கரவாதம் அல்லது கணினி குற்றம் போன்ற நிகழ்நிலை செயற்பாடுகளை வேறுபடுத்துவது கடினமாக இருக்கலாம்.

## இவற்றையும் பார்க்க
* அனானி (குழு)
* கணினி குற்றம்
* இணையப் போர்

## உசாத்துணை

## வெளி இணைப்புகள்

### பொது
*CRS Report for Congress – Computer Attack and Cyber Terrorism – 17/10/03
*How terrorists use the Internet ABC Australia interview with Professor Hsinchun Chen
*Department of Defense Cyber Crime Center
*Global response to cyberterrorism and cybercrime: A matrix for international cooperation and vulnerability assessment

### செய்தி
*Cyber Security Task Force Takes 'Whole Government' Approach புலன் விசாரணை கூட்டாட்சிப் பணியகம், 20 October 2014
*BBC News – US warns of al-Qaeda cyber threat – 01/12/06
*BBC News – Cyber terrorism 'overhyped' – 14/03/03
*Calls for anti-cyber terrorism bill resurface in South Korea – NK News

பகுப்பு:கணியக்குற்றம்
திராயன் குதிரை (கணினி)

கணினியில் **திராயன் குதிரை** (*Trojan horse*) என்பது ஒரு நிலையான நிரலாக மாறுவேடமிட்டு, பயனர்களை அதன் உண்மையான நோக்கதிற்காக தவறாக வழிநடத்தும் தீப்பொருள் ஆகும். திராய் நகரத்தின் வீழ்ச்சிக்கு வழிவகுத்த ஏமாற்றும் மரக்குதிரை குதிரையின் பண்டைய கிரேக்க கதையிலிருந்து இச்சொல் பெறப்பட்டது.

கணினி நச்சுநிரல்கள், கணினிப் புழுக்கள் போலல்லாமல், திராயன்கள் பொதுவாக மற்ற கோப்புகளில் தங்களை உட்செலுத்தவோ அல்லது தங்களைப் பரப்பவோ முயற்சிப்பதில்லை.

## இவற்றையும் பார்க்க
* மின்-தூண்டிலிடல்

## உசாத்துணை

## குறிப்புகள்

## வெளி இணைப்புகள்
*
*

பகுப்பு:உளவுநிரல்கள்
டேவிட் எலியாசு எசுரா

**சர் டேவிட் எலியாசு எசுரா** (*Sir David Elias Ezra*) (1871-1947)  இந்தியாவின் கல்கத்தாவில் உள்ள பாக்தாத்தை சேர்ந்த யூத சமூகத்தின் முக்கிய உறுப்பினர் ஆவார்.

## ஆரம்ப வாழ்க்கை மற்றும் குடும்பம்
டேவிட் எலியாசு எசுரா 1871 ஆம் ஆண்டில் பிறந்தார். எலியாசு டேவிட் எசுராவின் மகனும் டேவிட் ஜோசப் எசுராவின் பேரனும் ஆவார் . இவர் சாலமன் டேவிட் சாசூனின் மகள் ரேச்சல் சசூனை மணந்தார் .

## பதவிகள்
எசுரா கல்கத்தாவின் செரிப்  ஆகவும் இந்திய ரிசர்வ் வங்கியின் இயக்குநராகவும் இருந்தார் . இவர் யூத நிவாரண சங்கத்தின் மற்றும் ஆசியடிக் சொசைட்டியின் தலைவராக இருந்தார்

## இறப்பு
எசுரா 1947 ஆம் ஆண்டு இறந்தார் .

## மேற்கோள்கள்


பகுப்பு:1871 பிறப்புகள்
பகுப்பு:1947 இறப்புகள்
பகுப்பு:கல்கத்தாவின் மாநகர் தலைமைகள்
சார்ப்பி கரிச்சான்

**சார்ப்பி கரிச்சான்** (*Sharpe's drongo-டைக்ரூரசு சார்ப்பி*) என்பது சகாரா கீழமை ஆப்பிரிக்காவில் காணப்படும் ஒரு கரிச்சான் சிற்றினமாகும். இது தெற்கு தெற்கு சூடான் மற்றும் மேற்கு கென்யா, காங்கோ மக்களாட்சிக் குடியரசு வரை நைஜர் ஆற்றின் கிழக்கே நைஜீரியா மற்றும் பென்யூ ஆற்றின் தெற்கே பரவியுள்ளது.

சார்ப்பி கரிச்சான் 1879ஆம் ஆண்டில் பிரான்சு விலங்கியல் நிபுணர் எமிலி ஓசுடலெட் என்பவரால் காபோனில் உள்ள ஓகோவ் ஆற்றில் தும் என்ற இடத்தில் கொல்லப்பட்ட ஒரு மாதிரியிலிருந்து விவரிக்கப்பட்டது. இவர் *டைக்ரூரசு சார்ப்பி* என்ற இருசொற் பெயரை உருவாக்கினார். சிற்றினப் பெயரானது இங்கிலாந்து பறவையியலாளர் ரிச்சர்ட் பாட்லர் சார்ப் என்பவரைக் கௌரவிக்கின்றன. இது நீண்ட காலமாகச் சதுர வால் கரிச்சானின் (*டைக்ரூரசு* லுட்விஜி) ஒரு துணையினமாகக் கருதப்பட்டது. ஆனால் 2018ஆம் ஆண்டு மரபணு வேறுபாடுகள் குறித்த ஆய்வு இரண்டும் தனித்துவமான சிற்றினங்கள் என்பதைக் குறிக்கிறது. அச்சுத்தண்டுகளில் வெள்ளை நுனிகள் இல்லாததாலும், டை. லுட்விஜியின் பச்சை நிற நீல-கருப்பு ஒளிரும் தன்மையைக் காட்டிலும் மந்தமான ஊதா-நீல ஒளிரும் தன்மை கொண்டிருப்பதனாலும் இதை *டை. லுட்விக்டிலிருந்து* வேறுபடுத்தலாம்.

## மேற்கோள்கள்

பகுப்பு:சகாரா கீழமை ஆப்பிரிக்கப் பறவைகள்
பகுப்பு:கரிச்சான்கள்
கணினிப் புழு

**கணினிப் புழு** (*computer worm*) என்பது மற்ற கணினிகளுக்கு பரவும் பொருட்டு தன்னைத்ததானே நகலுருவாக்கும் ஒரு தனித்த தீப்பொருள் கணினி  நிரலாகும். இது பெரும்பாலும் தன்னைப் பரப்புவதற்கும் இலக்கு கணினியை அணுகுவதற்கும் கணினியில் உள்ள பாதுகாப்பு குறைபாடுகளைச் சார்ந்து,  கணினி  கணினி வலையமைப்பைப் பயன்படுத்துகிறது. நுண்ணாய்வு செய்ய ஒரு கணினியை தன் இடமாகப் பயன்படுத்தி  மற்ற கணினிகளுக்கு தொற்று ஏற்படுத்தும். இப்புதிய புழு ஆக்கிரமிக்கப்பட்ட கணினிகளைக் கட்டுப்படுத்தப்படும் போது, ​​அக்கணினிகளை தன் இடமாகப் பயன்படுத்தி நுண்ணாய்வு செய்து தொற்றிக் கொண்டிருக்கும். இந்த நடத்தை தொடந்து கொண்டிருக்கும்.

## இவற்றையும் பார்க்க
* கணினி நச்சுநிரல்
* எரித மின்னஞ்சல்
* திராயன் குதிரை (கணினி)

## உசாத்துணை

## வெளி இணைப்புகள்
* Malware Guide (archived link)&nbsp;– Guide for understanding, removing and preventing worm infections on Vernalex.com.
* "The 'Worm' Programs&nbsp;– Early Experience with a Distributed Computation", John Shoch and Jon Hupp, *Communications of the ACM*, Volume 25 Issue 3 (March 1982), pp. 172–180.
* "The Case for Using Layered Defenses to Stop Worms", Unclassified report from the U.S. National Security Agency (NSA), 18 June 2004.
* Worm Evolution (archived link), paper by Jago Maniscalchi on Digital Threat, 31 May 2009.

பகுப்பு:கணியக்குற்றம்
சிறப்புப்படைகள்

**சிறப்புப் படைகள்** (*special forces*) அல்லது **சிறப்பு நடவடிக்கைப் படைகள்** (* special operations forces*) என்பது சிறப்பு நடவடிக்கைகளை மேற்கொள்ள பயிற்றுவிக்கப்பட்ட  படைத்துறைப் பிரிவுகள் ஆகும். வட அத்திலாந்திய ஒப்பந்த அமைப்பு சிறப்பு செயல்பாடுகளை வரையறுக்கும்போது "வழக்கத்திற்கு மாறான நுட்பங்களையும் செயல் முறைகளையும் பயன்படுத்தி சிறப்பாக நியமிக்கப்பட்டஇ ஒழுங்கமைக்கப்பட்டஇ தேர்ந்தெடுக்கப்பட்டஇ பயிற்சி பெற்ற, ஆயுதம் தாங்கிய படைகளால் நடத்தப்படும் இராணுவ நடவடிக்கைகள்" என்கிறது.

20 ஆம் நூற்றாண்டின் முற்பகுதியில் சிறப்புப் படைகள் வெளிப்பட்டன.  இரண்டாம் உலகப்போரின் போது களத்தில் குறிப்பிடத்தக்க வளர்ச்சியுடன், 'ஒவ்வொரு பெரிய இராணுவமும் சண்டையில் ஈடுபட்டுக் கொண்டிருந்தபோது' எதிரிகளின் பின்னால் சிறப்பு நடவடிக்கைகளுக்கு அர்ப்பணிக்கப்பட்ட அமைப்புகளை உருவாக்கியது.

## இவற்றையும் பார்க்க
* நீண்ட தூர உளவு சுற்றுக்காவல்
* சிறப்பு படைப்பிரிவு
* வான்வழிப் படைகள்

## குறிப்புகள்

## உசாத்துணை

* 
* Breuer, William B. (2001). *Daring missions of World War II*. John Wiley and Sons. .
* Clemente Ramos, Julián. 1994. "La Extremadura musulmana (1142–1248): Organización defensiva y sociedad". *Anuario de estudios medievales*, 24:647–701. Web.
* Haskew, Michael E (2007). *Encyclopaedia of Elite Forces in the Second World War*. Barnsley: Pen and Sword. .
* 
* Molinari, Andrea (2007). *Desert Raiders: Axis and Allied Special Forces 1940–43*. Osprey Publishing. .
* 
* 

பகுப்பு:இராணுவப்படை வகைகள்
சேடி அலெக்சாண்டர்

**சேடி டேனர் மோசெல் அலெக்சாண்டர்** (*Sadie Tanner Mossell Alexander*) (ஜனவரி 2,1898-நவம்பர் 1,1989) 20 ஆம் நூற்றாண்டின் முற்பகுதி முதல் நடுப்பகுதி வரை செயல்பாட்டிலிருந்த ஓர் முன்னோடி கறுப்பின தொழில்முறை மற்றும் மனித உரிமைகள் ஆர்வலர் ஆவார். 1921 ஆம் ஆண்டில், மோசெல் அலெக்சாண்டர் முனைவர்பட்டம் பெற்ற இரண்டாவது ஆப்பிரிக்க-அமெரிக்கப் பெண்ணாவார். 1927 ஆம் ஆண்டில், பென்சில்வேனியா பல்கலைக்கழக சட்டப் பள்ளியில் சட்டப் பட்டம் பெற்ற முதல் கறுப்பினப் பெண்மணி எனவும் மாநிலத்தில் சட்டப் பயிற்சி பெற்ற முதல் கறுப்பு பெண்மணியும் ஆனார். டெல்டா சிக்மா தீட்டா சொராரிட்டி எனற ஆப்பிரிக்க அமெரிக்க சமூகத்தின் முதல் தேசியத் தலைவராகவும் இருந்தார். அந்த அமைப்பில் 1919 முதல் 1923 வரை பணியாற்றினார்.

மோசெல் அலெக்சாண்டரும் இவரது கணவரும் பிலடெல்பியாவிலும் தேசிய அளவிலும் மனித உரிமைகளில் தீவிரமாக இருந்தனர். 1946 ஆம் ஆண்டில் ஹாரி எஸ். ட்ரூமனால் நிறுவப்பட்ட குடியியல் உரிமைகள் தொடர்பான குடியரசுத் தலைவரின் குழுவில் இவர் நியமிக்கப்பட்டார். 1952 ஆம் ஆண்டில் நகரின் மனித உறவுகள் ஆணையத்திற்கு நியமிக்கப்பட்டார். 1968 வரை அதில் பணியாற்றினார். சட்டத்தின் கீழ் உள்ள மனித உரிமைகளுக்கான தேசிய வழக்கறிஞர்கள் குழுவின் நிறுவன உறுப்பினராக இருந்தார் (1963). தேசிய நகர்ப்புற அமைப்புக் குழுவில் 25 ஆண்டுகள் பணியாற்றினார். 1979 ஆம் ஆண்டில் அமெரிக்கக் குடியரசுத் தலைவர் ஜிம்மி கார்ட்டர் 1979 ஆம் ஆண்டு முதுமை பற்றிய வெள்ளை மாளிகை மாநாட்டிற்குத் தலைமை தாங்குவதற்காக இவரை நியமித்தார். பின்னர் ரானல்ட் ரேகனின் சுகாதாரம் மற்றும் மனித சேவைகள் செயலாளரான ரிச்சர்ட் ஸ்வீக்கரால் இந்த நியமனம் திரும்பப் பெறப்பட்டது..

## மேற்கோள்கள்

## மேலும் வாசிக்க
* Banks, Nina. 2022. "Sadie T. M. Alexander: Black Women and a "Taste of Freedom in the Economic World", *Journal of Economic Perspectives* 36(4): 205–220.
* Banks, Nina; Whatley, Warren C. (2022). "A Nation of Laws, and Race Laws". *Journal of Economic Literature*. **60** (2): 427–453
* Mack, Kenneth W., (2012). ''Representing the Race: The Creation of the Civil Rights Lawyer'' (2012). .
* Mack, Kenneth W., (2002) "A Social History of Everyday Practice: Sadie T.M. Alexander and the Incorporation of Black Women into the American Legal Profession, 1925-60", *Cornell Law Review,* Vol. 87, p.&nbsp;1405 A Social History of Everyday Practice: Sadie T.M. Alexander and the Incorporation of Black Women into the American Legal Profession, 1925-60
* Nier, Charles Lewis. (1998) "Sweet are the Uses of Adversity: The Civil rights Activism of Sadie Tanner Mossell Alexander", *Temple Political and Civil Rights Law Review* 8, #59
* Obituaries: *New York Times* and *Philadelphia Inquirer*, November 3, 1989.

## வெளி இணைப்புகள்
* Sadie Tanner Mossell Alexander material in the Alexander family papers, 1817-2005 (bulk 1925-1983) at the University of Pennsylvania University Archives and Records Center

பகுப்பு:1989 இறப்புகள்
பகுப்பு:1898 பிறப்புகள்
பகுப்பு:மனித உரிமைச் செயற்பாட்டாளர்கள்